CELEX: 22004D0116(01)
Language: el
Date: 2004-08-06 00:00:00
Title: Απόφαση της Μεικτής Επιτροπής του ΕΟX αριθ. 116/2004 της 6ης Αυγούστου 2004 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

10.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 64/3
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 116/2004
   της 6ης Αυγούστου 2004
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε από τη συμφωνία περί συμμετοχής της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο, η οποία υπεγράφη στις 14 Οκτωβρίου 2003 στο Λουξεμβούργο (1).
            
         
               (2)
            
            
               Κρίνεται σκόπιμο να επεκταθεί το πεδίο συνεργασίας των συμβαλλομένων μερών της συμφωνίας, ώστε να συμπεριλάβει και τη συνεργασία για την υλοποίηση και ανάπτυξη της εσωτερικής αγοράς.
            
         
               (3)
            
            
               Συνεπώς, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας με ισχύ από την 1η Ιανουαρίου 2004,
            
         ΑΠΟΦΑΣΙΖΕΙ:
   Άρθρο 1
   Το άρθρο 7 του πρωτοκόλλου 31 της συμφωνίας τροποποιείται ως εξής:
   
               1.
            
            
               Μετά την παράγραφο 5, παρεμβάλλεται η ακόλουθη παράγραφος:
               
                           «6.
                        
                        
                           Από την 1η Ιανουαρίου 2004, τα κράτη της ΕΖΕΣ συμμετέχουν στις κοινοτικές ενέργειες που αναφέρονται στo ακόλουθο κονδύλι του προϋπολογισμού, η οποία είναι εγγεγραμμένη στο γενικό προϋπολογισμό της Ευρωπαϊκής Ένωσης για το οικονομικό έτος 2004:
                           
                                       —
                                    
                                    
                                       
                                          Κονδύλι του προϋπολογισμού 12 01 04 01: “Υλοποίηση και ανάπτυξη της εσωτερικής αγοράς- Δαπάνες για τη διοικητική διαχείριση”.
                                    
                                 
                                       —
                                    
                                    
                                       
                                          Κονδύλι του προϋπολογισμού 12 02 01: “Υλοποίηση και ανάπτυξη της εσωτερικής αγοράς”»
                                    
                                 
                     
         
               2.
            
            
               Στις παραγράφους 3 και 4, οι λέξεις «παράγραφος 5» αντικαθίστανται από τις λέξεις «παράγραφοι 5 και 6».
            
         Άρθρο 2
   Η παρούσα απόφαση τίθεται σε ισχύ την ημέρα που έπεται της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (2).
   Εφαρμόζεται από την 1η Ιανουαρίου 2004.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 6 Αυγούστου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kjartan JÓHANNSSON
         
      
   
   
      (1)  ΕΕ L 130 της 29.4.2004, σ. 3.
   
      (2)  Δεν αναφέρονται συνταγματικές απαιτήσεις.